**Toate-s aici**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin sita de slove, cuvântul se cerne,

Trecutul se târâie prin vechi uscăciuni,

Condeiul suspină, la trudă se-aşterne,

Pe pergamente de valuri, scriu rugăciuni.

Doar luna, opaiţul grădinii de astre

Mai pâlpâie raze, vădit somnoroase,

Pe drumuri de ape, fantome albastre

Se zbenguie-n valuri, dansând graţioase.

Verbul latră timid la la gândul sălbatic,

Poveşti de iubire, mi-au scris cute pe faţă,

Muza îmi redă epitetul romantic,

Zarea, pe divinul din ochi se răsfaţă.

Silabele de vis se leagă-n cuvinte,

Din gânduri răscoapte cad frunze suave,

Noaptea-mi descântă amintiri prăfuite

Alungând pe cele devenite epave.

Toate sunt aici şi iubirea şi dorul,

Şi lacrima plânsâ şi surâsul pustiu,

Privirea de gală şi ura şi-amorul,

Deznădejdea tristeţei în râsul hazliu.

Toate-s aici şi-s aţipite-n cerneală,

Reizvorând prin pana vrăjită de gând,

Poemul sunt Eu şi-n curaj şi-n sfială

De Euterpe atins, spre voi emigrând.